armvectores/hy_wikipedia_2023 huggingface dataset:
Ոսկե խաղակոշիկ

«Ոսկե խաղակոշիկ» (անգլ․ European Golden Shoe (Boot)), ֆուտբոլաին մրցանակ հանձնվում է պետությունների ազգային առաջնություններում հանդես եկող լավագույն ռմբարկուներին, ովքեր մտնում են ՈՒԵՖԱ-ի կազմի մեջ։ Առաջին անգամ այն հանձնվել է 1968 թվականին։ 1997 թվականից կազմակերպիչներն են՝ «Ադիդասը» և Եվրոպայի միավորված սպորտային հրատարակությունները (անգլ․ European Sports Magazines) ։
Հաղթող է ճանաչվում այն ֆուտբոլիստը, ով ամենաշատ բալերն է հավաքում մեկ խաղաշրջանի ընթացքում։ Այս պահին մրցանակի նվաճողները 33 ֆուտբոլիստներ են, իսկ մրցանակի շնորհման ժամանակահատվածը 38 տարի է (1992-ից մինչ 1996 թթ, խաղակոշիկի հանձնումը դադարեցվել է, սակայն 1997 թ վերականգնվել է )։


== Կանոնները ==
1968—1991
Ֆրանսիական «L’Équipe» թերթը համատեղ «Ադիդաս» ընկերության հետ բավականին պարզ կանոններ էր մշակել ․ այն խաղացողը, ով ամենաշատ գոլերը կհեղինակի (անկախ նրանից թե ինչ մակարդակի է առաջնությունը և ինչքան է այն տևում) նա դառնում է հաղթող։ Չնայած բազմաթիվ գրանցված խախտումներին այնուամենայնիվ մրցանակը հանձնվել է մնչև 1991 թվականը։
1992—1996
Այս շրջանում մրցանակի հանձնումը դադարեցվել է , կապված Կիպրոսի ֆուտբոլի ֆեդերացիայի բողոքի հետ, նրանց կարծիքով մրցանակը պետք է ստանար (1991թ․) իրենց առաջնության ռմբարկուն։ Սակայն ոչ պաշտոնական «Ադիդաս» ընկերությունը շարունակում էր հանձնել մրցանակը մինչև 1997 թվականը։
1997 — այժմ
1997 թվականին ESM մշակեց նոր հանձնման կարգ։ Այդ օրվանից գործում է մրցանակի հանձնման հետևյալ կարգը՝ գնդակը հաշվարկվում է ֆուտբոլիստի անցկացրած խաղերի քանակով և առաջնության մակարդակով, այսպես լավագույն 5 առաջնությունների համար բազմապատկվում է 2-ով, 6-ից 21-րդ առաջնությունների —1․5 անգամ, իսկ ավելի ցածր առաջնությունների համար — 1։ Այս սխեման ավելի օբյեկտիվ էր, քանի որ յուրաքանչյուր առաջնություն իր մակարդակով տարբերվում է։


== Վիճակագրություն ==
Ըստ ակումբների

(Բացի աղյուսակում նշված ակումբները ևս 22 ակումբի կազմում հանդես եկող ֆուտբոլիստնոր ստացել են այս մրցանակը)։
Ընդհանուր (33)


== Հետաքրքիր փաստեր ==
Հայ ազգի Արսեն Ավետիսյանը 1994-1995-ի առաջնության ընթացքում խփել է 39 գնդակ և ճանաչվել ոսկե խաղակոշիկի հավակնորդ , բայց չի ստացել քանի որ այդ տարիներին մրցանակի հանձնումը դադարեցվել էր։
Լիոնել Մեսսին և Կրիշտիանու Ռոնալդուն չորս անգամ նվաճել են եվրոպական «Ոսկե խաղակոշիկը»։
Կրիշտիանու Ռոնալդուն առաջին քառակի մրցանակակիրն է , հաղթելով մեկ անգամ «Մանչեսթեր Յունայթեդի» կազմում և երեք անգամ «Ռեալ Մադրիդի» կազմում։
Լիոնել Մեսսին առաջին եռակի մրցանակակիրն է, 2017թ․-ին նա ստացավ իր չորրորդ մրցանակը։


== Հղումներ ==
Մեսսին՝ «Ոսկե խաղակոշիկի» քառակի հաղթող Archived 2017-06-03 at the Wayback Machine.
Castle on the Hill

«Castle on the Hill» (հայերեն՝ Ամրոցը բլրի վրա), բրիտանացի երգիչ-կատարող Էդ Շիրանի երգը՝ հրատարակված 2017 թվականի հունվարի 6-ին որպես նրա երրորդ ստուդիական ÷ ալբոմի սինգլ և ձայնագրված Atlantic և Asylum Records լեյբլներում։
Երգի թեման վերաբերում է Էդ Շիրանի հայրենի քաղաքին՝ Ֆրամլինգհեմ քաղաքին, նա հիշում է ժամանակի մասին, որ անցկացրել էր իր ընկերների և առաջին սիրո հետ։ Ամրոցը, որը հիշատակվում է երգի վերնագրում, Ֆրամլինհեմյան ամրոցն է․ 2017 թվականի հունվարին Շիրանին հրավիրել էին ելույթ ունենալու այդ ամրոցում։


== Երգացանկ ==
Digital download"Castle on the Hill" – 4:21Digital download – Acoustic"Castle on the Hill" (Acoustic) – 3:46Digital download – Live at the BRITs"Castle on the Hill" (Live at the BRITs) – 1:47German CD single"Castle on the Hill" – 4:21
"Castle on the Hill" (Acoustic) – 3:46Digital download – Seeb remix"Castle on the Hill" (Seeb remix) – 3:51Digital download – Throttle remix"Castle on the Hill" (Throttle remix) – 3:40


== Հիթ-շքերթներ ==


== Հավաստագրեր ==


== Թողարկման ժամանակագրություն ==


== Ծանոթագրություններ ==
ԿՍ-5

Կս-5 (ռուս.՝ КС-5), գյուղ Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի կազմում։
Բնակչությունը 2008 թվականին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեհաստանում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Լեհաստանի օբյեկտները թվով 14-ն են, որը կազմում է ընդհանուր թվի 1,3 %-ը (1073՝ 2017 թվականի դրությամբ)։ 13 օբյեկտներ ընդգրկված են մշակութային չափանիշներով (որից 2-ը՝ որպես մարդկային ստեղծագործական գլուխգործոց) և 1-ը՝ բնական չափանիշներով։ Բացի դրանից 2014 թվականի դրությամբ ևս 4 օբյեկտ ներկայացված է թեկնածու ցանկում։
Լեհաստանը վավերացրել է Համաշխարհային ժառանգության պաշտպանության կոնվենցիան 1976 թվականի հունիսի 29-ին։
Լեհաստանի տարածքում գտնվող առաջին 2 օբյեկտներն ընդգրկվել են ցանկում 1978 թվականին, Համաշխարհային ժառանգության հանձնաժողովի 2-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Թեկնածու օբյեկտների ցանկ ==
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Լեհաստանի կառավարության կողմից՝ որպես թեկնածու օբյեկտներ։


=== Օբյեկտների աշխարհագրական դասավորվածություն ===


== Ծանոթագրություններ ==


== Արտաքին հղումներ ==
Լեհաստանում ՅՈՒՆԵՍԿՕ-ի Համաշխարհային ժառանգության օբյեկտների ցանկ (անգլ.)
Լեհաստանի Համաշխարհային ժառանգության հղումների տեղեկագիրք (անգլ.)
Ռուբիկա

Ռուբիկա  (ռուս.՝ Рубика), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեմյու գետի աջ ափին՝ 20 կմ հեռավորության վրա։ Գետի երկարությունը կազմում է 38 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017856
Կոդը ըստ հիդրոլոգիական հետազոտության (ՌԴ) — 103001785
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Առաջին ճառագայթները (ֆիլմ)

Առաջին ճառագայթները, 1930 թվականին նկարահանված մանկական արկածային գեղարվեստական կինոնկար։ Ֆիլմի այլ անվանումը՝ Այ քեզ տղաներ։


== Սյուժե ==
Ֆիլմը պիոներական ճամբարի առօրայի, պիոներների աֆրիկյան և ամերիկյան արկածների երազանքների մասին է։


== Ստեղծագործական խումբ ==
Սցենարի հեղինակ - Արմենակ Դանիելյան
Բեմադրող ռեժիսոր - Արմենակ Դանիելյան
Բեմադրող օպերատորներ - Գարուշ (Գարոշ) Բեկնազարյան
Բեմադրող նկարիչ – Եվգենի Լևխանյան
Գլխավոր ադմինիստրատոր – Կ. Տեր-Մարտիրոսյան


== Դերերում ==
Սուրիկ – Ս.Աստվածատրյան
Հասմիկ – Ելենա Կաֆիևա
Հանս – Արտաշես Ջալալյան
Սևամորթ – Հ.Դանիելյան
Պլանտատոր – Լ.Դայրեջյան


== Հղումներ ==
arm-cinema.am
Վերին Ուրդյուգա

Վերին Ուրդյուգա (ռուս.՝ Верхняя Урдюга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյոզա գետի ձախ ափին՝ 275 կմ հեռավորության վրա։ Գետի երկարությունը 74 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000049408
Հիդրոլոգիական ուսումնասիրությունների կոդը - 103004940
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սակրամուլո

Սակրամուլո (վրաց.՝ საკრამულო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 955 մետր բարձրության վրա։ Շրջկենտրոն Դուշեթից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 216 մարդ։


== Ծանոթագրություններ ==
Նիշքերի փոխանցման կանխագիր

Նիշքերի փոխանցման հաղորդակարգը (անգլ.՝ File Transfer Protocol, հապավում՝ FTP ),  հաղորդակարգը, ստեղծված է համակարգչային ցանցերում նիշքերի փոխանցման համար։ FTP-ն թույլ է տալիս միանալ FTP սպասարկիչներին, տեսնել գրացուցակների պարունակությունը և բեռնել նիշքերը սպասարկիչից։ Բացի այդ, հնարավոր է սպասարկիչների միջև նիշքերի փոխանցման կարգ (տես. FXP):
FTP-ն հին կիրառական  հաղորդակարգերից մեկն է, որը ստեղծվել է HTTP-ից առաջ, 1971 թ.-ին։ Այն և այսօր էլ լայնորեն օգտագործվում է ծրագրային ապահովումների տարածման և հեռակա հոսթերի մուտքի համար։
FTP հաղորդակարգը կիրառական մակարդակի հաղորդակարգերի շարքին է պատկանում և տվյալների փոխանցման համար օգտագործում է փոխադրման TCP արձանագրություն։ Տվյալները և հրամանները, ի տարբերություն այլ արձանագրություններից, փոխանցվում են տարբեր պորտերի միջոցով։ Ելքային 20 պորտը, որը բացվում է սպասարկիչի կողմից, օգտագործվում է տվյալների փոխանցման համար, իսկ 21 պորտը՝ հրամանների փոխանցման համար։ Սպասառուի տվյալների ընդունման պորտը որոշվում է համաձայնեցման երկխոսությունում։ Այն դեպքում, եթե նիշքի փոխանցումը ընդհատվում է ինչ-որ պատճառով, հաղորդակարգը վերանայում է նիշքի վերսկսման միջոցներ։


=== Անվտանգության խնդիր ===
Արձանագրությունը չի գաղտնագրվում, վավերացման ժամանակ մուտքանունն ու գաղտնաբառը փոխանցվում է բաց տեքստով։ Այն դեպքում, երբ ցանցը կառուցված է հաբի միջոցով, ապա չարամիտը պասիվ սնիֆերի օգնությամբ կարող է որսալ ցանցի նույն hատվածում գտնվող FTP օգտատերերի մուտքանունն ու գաղտնաբառը, կամ հատուկ ծրագրային ապահովման առկայության դեպքում, ստանալ FTP-ով փոխանցվող նիշքերը առանց նույնականացման։ Երբ ցանցը կառուցված է սվիչի միջոցով, չարամիտի խնդիրը բարդանում է, բայց հնարավոր է կատարել կոտրում (MAC-սփուֆինգ, հասցեների աղյուսակների գերլցում)։ Որպեսզի կանխել տրաֆիկի բռնումը, անհրաժեշտ է օգտագործել տվյալների գաղտնագրման SSL արձանագրություն, որը ապահովվում է ժամանակակից FTP-սպասարկիչների և որոշ FTP-կլիենտների կողմից։
Ոչ գաղտնագրված նույնականացման ընթացքն անցնում է մի քանի փուլով։ ( \r\n նշանները նշանակում են տողի փոխում)
Love Street

Love Street-ը ամերիկյան լեգենդար ռոք խումբ The Doors-ի երգն է։ Երգը ձայնագրվել է խմբի երրորդ ստուդիական ալբոմում՝ Waiting for the Sun-ում։


== Պատմություն ==
Երգը իրականում բանաստեղծություն է եղել, որը գրվել է Ջիմ Մորիսոնի կողմից Լոս Անջելեսի Laurel Canyon արվարձանում գտնվող մի փողոցի մասին որտեղ ինքը և Պամելա Կուրսոնը ապրել են։ Նրանց հասցեն էր 8021-րդ բնակարան Rothdell Trail փողոցում։ Մորիսոնը և Կուրսոնը այդ փողոցը համարում էին սիրո փողոց, որովհետև նրանք կարող էին նստել պատշգամբում և նայել թե ինչպես են անթիվ հիպպիները անցնում փողոցով։
Երգը նաև նշանավոր է Մորիսոնի արտասանված խոսքի հատվածի համար երբ նա ասում է՝ "I see you live on Love Street/ There's this store where the creatures meet/I wonder what they do in there?/Summer Sunday and a year/I guess I like it fine, so far": Այս տողերում նշված է մի խանութի մասին, և այդ խանութը իրականում Canyon Country Store-ն էր որը գտնվում էր Մորիսոնի տնից ոչ շատ հեռու։ Մորիսոնը նաև գրել է Waiting for the Sun և The Soft Parade ալբոմների երգերի մեծամասնությունը հենց այս բնակարոնւմ ապրելու ժամանակ։ Տունը մասամբ վնասվել և քանդվել էր հրդեհների պատճառով 2011 թվականի դեկտեմբերի 30-ին՝ պատշգամբը հիմնովին ոչնչացել էր։
Երգը ձայնագրվել է որպես ալբոմի երկրորդ "Hello, I Love You" սինգլի Բ կողմ, և այսպիսով մի քանի անգամ ռադիոյով կատարվել է ուղիղ եթերի ժամանակ։ Այն նաև ունի քավր տարբերակ և ընդգրկվել է դաշնակահար Ջորջ Ուինսթոնի 2002 թվականին լույս տեսած Night Divides the Day – The Music of the Doors ալբոմում։
Երգը նաև ընդգրկվել է «Անտուրաժ» սերիալի 2-րդ սեզոնի 10-րդ էպիզոդում։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Գողը (ֆիլմ) (այլ կիրառումներ)

Գողը, կարող է վերաբերել՝

Գողը, 1995 թվականին Հայֆիլմ կինոստուդիայում նկարահանված հայկական ֆիլմ է
Գողը (Գյուտ հափշտակողը), 1929 թվականին Հայֆիլմ կինոստուդիայի նկարահանած համր գեղարվեստական ֆիլմ
Եմանգաշի

Եմանգաշի (ռուս.՝ Емангаши, լեռնային մար.՝ Йамангаш), գյուղ Ռուսաստանի Մարի Էլ հանրապետության Գորնոմարիյսկի շրջանի կազմում։
Բնակչությունը 2001 թվականին գրանցված տվյալներով կազմում էր 485 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 32


== Դեպքեր ==


== Ծնունդներ ==


== Մահեր ==
Կորնելիուս Նեպոս - հռոմեական պատմագիր
Մազուրովկա (Մեծ Կամիշնայայի վտակ)

Մազուրովկա (ռուս.՝ Мазуровка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Կամիշնայա գետի աջ ափին՝ 25 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է սկսած Կեմերովո քաղաքից և մինչև ակունք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոզնեսենկա (գյուղ, Բուզդյակսկի շրջան)

Անվան այլ կիրառումների համար տե՛ս՝ ՎոզնեսենկաՎոզնեսենկա (ռուս.՝ Вознесенка, բաշկիրերեն՝ Вознесенка), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 183 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիշերն Ուկրաինայում

«Գիշերն Ուկրաինայում» (ռուս.՝ Вечер на Украине), ռուս նկարիչ Արխիպ Կուինջիի նկարը, որը վրձնել է 1878 թվականին (և մասամբ վերամշակվել է 1901 թվականին)։ Նկարը հանդիսանում է ռուսական պետական թանգարանի հավաքածուի մի մասը։ Նկարի չափսը՝ 81 × 163 սմ։


== Պատմություն և նկարագրություն ==
«Գիշերը Ուկրաինայում» նկարը (վերնագրված «Երեկո») առաջին անգամ ցուցադրվել է 1878 թվականին, Գեղարվեստական շրջիկ ցուցահանդեսների ընկերության 6-րդ ցուցահանդեսի ժամանակ նկարչի մեկ այլ նկարի՝ «Անտառ» հետ միասին։
Նկարի վրա պատկերված է խուտոր, որը լուսավորված է հարավային մայրամուտի ցոլքով։ Նկարի կառուցվածքը հիշեցնում է Կուինջիի ավելի վաղ վրձնած կտավնեից մեկը՝ «Ուկրաինական գիշեր» (1876 թվական), որտեղ խրճիթը լուսավորված է ոչ թե լուսնի լույսով, այլ արևի ճառագայթներով, որն ընդգծվում է վառ բոսորագույնի օգտագործմամբ։ Ինչպես այդ ժամանակաշրջանի մյուս կտավներում, Կուինջիի աշխատանքի հիմնական ուժը լուսավորության, լույսի խաղի և ստվերի գաղտնիքների բացահայտումն է։


== Գնահատականներ ==
Արվեստաբան Վլադիմիր Պետրովը Արխիպ Կուինջիի ծննդյան 150-ամյակին նվիրված հոդվածում գրել է.

Արխիպ Կուինջինի արվեստի մասին հոդվածում արվեստագետ Վիտալի Մանին նշում է.


== Ծանոթագրություններ ==


== Արտաքին հղումներ ==
http://kuinje.ru/shedevr/kuinji15.php
http://www.artprojekt.ru/gallery/kuinji/kui24.html
Աստերոիդների ցանկ (286501-286600)

Աստերոիդների ցանկ (286401-286500)  • Աստերոիդների ցանկ  • Աստերոիդների ցանկ (286601-286700)
 Աստերոիդների ցանկ (286401-286500)  • Աստերոիդների ցանկ  • Աստերոիդների ցանկ (286601-286700)
Պիրվելի Տոլա

Պիրվելի Տոլա (վրաց.՝ პირველი ტოლა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 700 մետր բարձրության վրա։ Շրջկենտրոն Ամբրոլաուրից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 283 մարդ։


== Ծանոթագրություններ ==
Ժուլիա Լեմերտս

Ժուլիա Լեմերտս (պորտ.՝ Júlia Lemmertz, մարտի 18, 1963(1963-03-18), Պորտու Ալեգրի, Բրազիլիա), բրազիլացի դերասանուհի։


== Կենսագրություն ==
Ժուլիան ծնվել է Պորտու Ալեգրի քաղաքում։ Մանուկ հասակում ցանկացել է անասնաբույժ դառնալ, սակայն հետագայում մտափոխվել է և ծնողների՝ Լիլիան Լեմմերցի և Լիննեու Դիասայի մասնագիտությունն է ընտրել՝ դերասանություն։ 18 տարեկանում բարեհաջող մասնակցել է «Դեռահասներ» հեռուստանովելի դերասանների ընտրման մրցույթին։ Դրանից հետո մինչ այժմ նկարահանվել է ավելի քան 15 հեռուստասերիալներում և ինը գեղարվեստական ֆիլմերում։ Նա նաև հանդես է գալիս թատերական դերերով։ Ժուլիայի ամուսինը նույնպես դերասան է՝ Ալեշանդրի Բորժեսոմը։ Ամուսինները հաճախ են նկարահանվում միասին։ Նրանք ունեն երկու զավակ՝ Լուիզան և Միգելը։


== Հեռուստասերիալներ ==
Em Família (telenovela) (Em Família) (2014) — Էլենա
Fina Estampa (Fina Estampa) (2011) — Էսթեր
(Andando Nas Nuvens) (1999) — Լուսիա- Էլենա
A Hora Magica (1998) — Լուսիա
Tiradentes (1998) — Անտոնիա
Mangueira — Amor a Primeira Vista (1997)
Zaza (1997) — Ֆաբիանա
Quem E Voce? (1996) — Դեբորաа
Jenipapo (1995) — Ժուլիա
Guerra Sem Fim (1993) — Ֆլավիա
Na Rede de Intrigas (1991) — Թերեզա
Amazonia (1991) — Մարիա Լուիզա
Ilha das Bruxas (1991)
Lua de Cristal (1990)
Mae de Santo (1990)
Kananga do Japao (1989)
Carmem (1987) — Միկաելա
A Cor do seu Destino (1986) — Պատրիսիա
Mania de Querer (1986)
Tenda dos Milagres (1985)
Amor com Amor Se Paga (1984)
Eu Prometo (1983)
Sabor de Mel (1983)
Moinhos de Vento (1983)
Ninho da Serpente (1982) — Մարիանա
Os Adolescentes (1981) — Բիա


== Ֆիլմագրություն ==
Սկզբից մինչև վերջ - Մայր


== Արտաքին հղումներ ==
Жулия Леммертц (անգլ.) Internet Movie Database կայքում

Жулия Леммертц на serials.ru Archived 2006-12-30 at the Wayback Machine.
Жулия Леммертц на braziliada.ru Archived 2016-03-04 at the Wayback Machine.
Жулия Леммертц на peoples.ru
Жулия Леммертц на allabout.ru Archived 2016-04-10 at the Wayback Machine.
Ապուի

Ապուի (պորտ.՝ Apuí), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Մադեյիրա գավառի կազմի մեջ։ Բնակչությունը կազմում է 20 819 մարդ՝ 2007 թվականի տվյալներով։ Գրավում է 54022 կմ2 տարածք։


== Պատմություն ==
Քաղաքը հիմնադրվել է 1988 թվականին։
Աշնանային նավակներ

Աշնանային նավակներ (ռուս.՝ Осенние корабли), 1982 թվականին նկարահանված մուլտիպիլիկացիոն ֆիլմ։ Նկարահանվել է ըստ Սերգեյ Կոզլովի հեքիաթի։


== Սյուժե ==
Ոզնին երազում է ալիքների աղմուկով ու նավերով իր ծովի մասին։ Լճակում ջուր հավաքելով՝ Ոզնին ծովի մի կտոր է տանում իր տուն։ Արջուկը Ոզնուն առաջարկում է ոչ թե տանջվել, այլ ձմռանը քնել։ Բայց Ոզնին վախենում է ձմեռային մենությունից։ Նա հարցնում է սկյուռին, թե որտեղից կարելի է նավակ վերցնել։ Բայց վերջինս խորհուրդ է տալիս դատարկ բաներով չզբաղվել։ Ոզնին հանդիպում է Գայլին։ Շատախոս Գայլը ոզնու համար փայտից նավակ է կտրում։ Եվ ահա Ոզնին տանն ունի ծով և նավ՝ ալիքների վրա։ Խաղաղված` նա քնում է, և մեղմ ծովը շրջապատում է նրան բոլոր կողմերից։


== Հեղինակներ ==
Ռեժիսոր` Յուրի Բուտիրին
Սցենարի հեղինակ` Սերգեյ Կոզլով
Բեմադրող նկարիչ` Ա. Էլիզարով
Նկարիչներ` Ժաննա Կորյակինա, Սվետլանա Սիչկար, Գալինա Չերնիկովա, Անդրեյ Կոլկով, Իրինա Գունդիրևա, Նատալյա Կուդրյավցևա, Իգոր Սամոխին, Վադիմ Մեդժիբովսկի, Ալեքսանդր Բրեժնև, Նատալյա Բազելցևա
Նկարիչ-մուլտիպլիկատորներ` Յուրի Բուտիրին, Ա. Էլիզարով
Օպերատոր` Էրնստ Գաման
Կոմպոզիտոր` Վիկտոր Կուպրևիչ
Հնչյունային օպերատոր` Վիտալի Ազարովսկի
Դերերը հնչյունավորել են`
Կլարա Ռումյանովա` ոզնի, հեղինակի տեքստ
Գեորգի Բուրկով` արջուկ
Վյաչեսլավ Նեվիննի` գայլ
Զինաիդա Նարիշկինա` սկյուռիկ, ագռավ
Մոնտաժող` Լյուբով Գեորգիևա
Խմբագիր` Ելենա Խոդինա
Տնօրեն` Լիդիա ՎարենցովաՀեղինակները ներկայացված են ըստ մուլտֆիլմի լուսագրերի։


== Մուլտֆիլմեր ոզնու և արջուկի մասին ==
Ոզնու և Արջուկի մասին է մուլտֆիլմեր ստեղծվել է ոչ միայն ռեժիսոր Յուրի Բուտիրինը, այլև նաև տարբեր ոճերի այլ ռեժիսորներ ևս։ Բայց բոլոր մուլտֆիլմերը նկարահանվել են ըստ Սերգեյ Կոզլովի հեքիաթների և նրա սցենարների։

«Ոզնին մշուշում» (1975) ռեժիսոր` Յուրի Նորշտեյն
«Ինչպես ոզնին ու արջուկը դիմավորեցին Նոր տարին» (1975) ռեժիսոր Ալլե Գրաչյովա
«Եթե ընկնում են աստղերը...» (1978)  ռեժիսոր` Ալլա Գրաչյովա
«Բարև ձեզ» (1980) ռեժիսոր` Յուրի Բուտիրին
«Ձմեռային հեքիաթ» (1981), ռեժիսոր` Յուրի Բուտիրին
«Աշնանային նավեր» (1982), ռեժիսոր` Յուրի Բուտիրին
«Զարմանալի տակառ» (1983), ռեժիսոր` Յուրի Բուտիրին
«Ինչպես են Ոզնին և Արջուկը փոխում երկինքը» (1985), ռեժիսոր` Նատալյա Մարչենկովա


== Վերաթողարկում DVD ձևաչափով ==
Մուլտֆիլմը DVD ձևաչափով բազմիցս վերաթողարկվել է մուլտֆիլմերի հավաքածուներում։

«Բարև ձեզ», «Խոշոր պլան» ընկերություն, մուլտֆիլմերի հավաքածու
«Բարև ձեզ», մուլտֆիլմերի հավաքածու
«Սպիտակ գլուխներով ձիեր», «Տվիկ Լիրեկ», մուլտֆիլմերի հավաքածու
«Ամենափոքրիկների համար», մուլտֆիլմերի հավագածու
«Ամենասիրելի երգեր», մուլտֆիլմերի հավագածու
«Բարի գիշեր, երեխաներ. 2-րդ շաբաթ» (Աղբյուր` animator.ru)


== Ծանոթագրություններ ==


== Литература ==
Козлов Сергей Григорьевич Трям! Здравствуйте!. — Самовар, 2011. — 104 с. — (Наши любимые мультфильмы). — ISBN 978-5-85066-136-6, 978-5-9781-0251-2, 978-5-9781-0546-9Բովանդակություն` 26 հեքիաթ։ Նկարիչ` Տատյանա Աբալակինա։


== Արտաքին հղումներ ==
Творческое объединение «ЭКРАН»
Գորոդնյավկա

Գորոդնյավկա (ուկրաիներեն՝ Городнявка), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Գորոդնյավկա գյուղում բնակվում էր 481 մարդ։ Բնակավայրը զբաղեցնում է 102 կմ² տարածք։ Բնակչության խտությունը կազմում էր 2717,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օտրեկուր է Պուրոն

Օտրեկուր է Պուրոն (ֆր.՝ Autrecourt-et-Pourron), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2010 թվականի դրությամբ կազմում է 356 մարդ, բնակչության խտությունը` 29.57 մարդ/կմ²: Բնակավայրը զբաղեցնում է 12.04 կմ² տարածք:


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 90 կմ հյուսիս-արևելք, Շառլվիլ Մեզիեր քաղաքից 29 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 232 աշխատունակ (15-64 տարեկան) բնակիչ, որոնցից ակտիվ էին 160-ը, իսկ ոչ ակտիվները` 72: Ակտիվության ցուցանիշը կազմում է 69,0 %: 160 աշխատունակ մարդկանցից աշխատել է 147 անձ (79 տղամարդ և 68 կին): Գործազուրկ են եղել 13 անձ (6 տղամարդ և 7 կին): 72 անաշխատունակներից 23-ը եղել են աշակերտներ կամ ուսանողներ, 21-ը` թոշակառուներ, իսկ 28-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայակ Տյուվագուբսկի

Մայակ Տյուվագուբսկի (ռուս.՝ Маяк Тювагубский), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրիպտոն

Կրիպտոն (լատ.՝ Kryptonum, հուն․՝ κρυπτός՝ թաքուն, գաղտնի), Kr, պարբերական համակարգի 8-րդ խմբի քիմիական տարր։ Իներտ գազ է, կարգահամարը՝ 36, ատոմական զանգվածը՝ 83,80: Հիմնականում գտնվում է մթնոլորտում։
Բնականոն պայմաններում 1 մ³ օդը պարունակում է 1 սմ³ կրիպտոն։ Ունի 6 կայուն իզոտոպ, որոնցից գերակշռողը 84Kr է (56,90 %)։


== Պատմություն ==
Կրիպտոնը պարբերական համակարգում մտնում է իներտ գազերի խմբի մեջ։ Հայտնաբերել են անգլիացի քիմիկոսներ Ու. Ռամսեյը և Մ. Տրավերսը (1898)՝ հեղուկ օդի դժվար ցնդող ֆրակցիայի սպեկտրոսկոպիկ ուսումնասիրությամբ։


=== Անվան ծագում ===
հունարեն՝ κρυπτός թաքուն, գաղտնի։


== Բնության մեջ ==
Մթնոլորտային օդում պարունակվում է 1,14·10−4%, ընդհանուր պաշարները՝ 5,3·1012 մ³: 1 մ³ օդում պարունակվում է մոտ 1 սմ³ կրիպտոն։


== Ֆիզիկական հատկություններ ==
Կրիպտոն միատոմ գազ է՝ առանց գույնի և հոտի, խտությունը՝ 3,745 գ/լ (0 °C, 760 մմ սնդիկին սյուն), հալման ջերմաստիճանը՝ -157,1 °C, եռմանը՝ -153,2 °C:


== Քիմիական հատկություններ ==
Կրիպտոնը քիմիապես իներտ է։ 
Կրիպտոնի և ֆտորի փոխազդեցությունից (օրինակ, էլեկտրական աղեղում) ստացվում են KrF2 կամ KrF4 ֆտորիդները, որոնք կայուն են միայն ցածր ջերմաստիճանում։ Համեմատաբար վերջերս, ստացվել է առաջին կապով միացությունը՝ Kr-O (Kr(OTeF5)2):
KrF վրա Ba(OH)2 լուծույթով ազդելիս ստացվում է բարիումի կրիպտոնատ՝ BaKrCl: Իներտ այլ գազերի նման կրիպտոնն առաջացնում է կոմպլեքս միացություններ. Kr•6H2O, Kr•3C6HO5H և այլն։ Կրիպտոնը ստանում են օդից։
2003 թվականին Ֆինլանդիայում ֆոտոլիզի եղանակով ստացել են կրիպտոնի առաջին միացությունը C-Kr (HKrC≡CH - հիդրոկրիպտոացետիլեն)։


== Իզոտոպներ ==
Բնականոն պայմաններում 1 մ3 օդը պարունակում է 1 սմ3 կրիպտոն։ Ունի 6 կայուն իզոտոպ, որոնցից գերակշռողը 84Kr է (56,90 %)


== Կիրառություններ ==
Կիրառվում է էլեկտրավակուումային տեխնիկայում։ Կրիպտոնով նոսր գազափողակներում էլեկտրական պարպումն ուղեկցվում է սպիտակ լուսարձակմամբ։


== Տես նաև ==
Պարբերական աղյուսակ


== Ծանոթագրություններ ==


== Գրականություն ==
P. Häussinger, R. Glatthaar, W. Rhode, H. Kick, C. Benkmann, J. Weber, H.-J. Wunschel, V. Stenke, E. Leicht, H. Stenger: Noble Gases. In: Ullmann's Encyclopedia of Industrial Chemistry. Wiley-VCH, Weinheim 2006 ().
Eintrag zu Krypton. In: Römpp Online. Georg Thieme Verlag, abgerufen am 19. Juni 2014.
A. F. Holleman, E. Wiberg, N. Wiberg: Lehrbuch der Anorganischen Chemie. 102. Auflage. de Gruyter, Berlin 2007, ISBN 978-3-11-017770-1, S. 417–429.


== Արտաքին հղումներ ==
Կրիպտոնի ֆիզիկական ցուցադրական փորձեր (YouTube-ում)
[1](չաշխատող հղում) «Горной энциклопедии» կայքում
Կրիպտոնը Webelements կայքում
Կրիպտոնը քիմիական տարրերի հայտնի հանրագիտարանում
Կառլ Ռեններ

Կառլ Ռեններ (գերմ.՝ Karl Renner, դեկտեմբերի 14, 1870(1870-12-14)[…], Դոլնի Դունայովիցե - դեկտեմբերի 31, 1950(1950-12-31)[…], Վիեննա, Ավստրիայի բռնազավթումը դաշնակիցների կողմից), ավստրիացի պետական և քաղաքական գործիչ, սոցիալ-դեմոկրատ, ավստրոմարքսիզմի տեսաբան։
Ավստրիայի առաջին դաշնային կանցլերն Ավստրո-Հունգարիայի կայսրության անկումից հետո և Ավստրիայի առաջին նախագահը Երկրորդ համաշխարհային պատերազմից հետո։


== Կենսագրություն ==
Ծնվել է 1870 թվականի դեկտեմբերի 14-ին՝ չեխ գյուղացու ընտանիքում։ Եղել է ընտանիքի տասնութերորդ զավակը։
Նախնական կրթություն ստանալուց հետո Վիեննայում ուսումնասիրել է իրավագիտություն և ապա դարձել է իրավաբանական գիտությունների դոկտոր։
1896-1932 թվականներին աշխատել է, որպես Ավստրիայի խորհրդարանի գրադարանի գրադարանավար։ 1894 թվականին դարձել է սոցիալ-դեմոկրատական կուսակցության անդամ, իսկ 1907 թվականին՝ Ավստրիայի խորհրդարանի ստորին պալատի պատգամավոր։ 1934 թվականին մասնակցել է նորանկախ Ավստրիայի իշխանական մարմինների ձևավորման գործին։  1918-1920 թվականներին եղել է պետական խորհրդի ղեկավար և կանցլեր։ 1930 թվականին ընտրվել է Ավստրիայի Հանրապետության խորհրդարանի նախագահ։ Ունեցել է հակաֆաշիստական կողմնորոշում և Ավստրիայի ազատագրումից հետո վերստին դարձել է Ավստրիայի կառավարության նախագահ։
Մահացել է 1950 թվականի դեկտեմբերի 31-ին՝ 80 տարեկան հասակում։
Կառլ Ռենները բազմիցս ղեկավարել է Ավստրիայի սոցիալ-դեմոկրատական կուսակցությունը։ Եղել է ավստրոմարքսիզմի տեսաբան և մի շարք աշխատությունների հեղինակ։ Աշխատությունների մեծ մասը նվիրված է եղել ազգային հարցերին։ Նա հավատարիմ է եղել այն համոզմունքին, ով բազմազգ պետությունների պետք է հիմնված լինեն քաղաքական հավասարության և ժողովուրդների մշակութային կապերի վրա։
Կառլ Ռենները եղել է  «Գերմանական Ավստրիա՝ սքանչելի երկիր» հայրենասիրական երգի բառերի հեղինակը, որը դարձել է Ավստրիայի Առաջին Հանրապետության դե ֆակտո օրհներգը։


== Տես նաև ==
Գերմանական Ավստրիա՝ սքանչելի երկիր


== Ծանոթագրություններ ==


== Գրականություն ==
Ватлин А. Ю. Австрия в XX веке: учеб. Пособие для вузов. М., 2006
Ватлин А. Ю., Котов Б. С., Сорокин А. К. (и др.) СССР и Австрия на пути к Государственному договору. Страницы документальной истории 1945—1955. М.: Политическая энциклопедия. 2015—455 с.
Воцелка К. История Австрии. Культура, общество, политика. М. 2007
Жиряков И. Г. Советская оккупация Австрии: некоторые политико-правовые выводы и обобщения. // «Право и жизнь», № 112 (7), 2007
Котов Б. С. Переписка Сталина и Реннера/Историк, № 5, 2016
Պորտոֆինո

Պորտոֆինո (իտալերեն՝ Portofino), կոմունա Իտալիայում, գտնվում է Լիգուրիա մարզում՝ Ջենովա գավառում։
Բնակչությունը կազմում է 439 մարդ (2011), բնակչության խտությունը կազմում է 171,48 մարդ/կմ², գրավում է 2.56 կմ²մակերես տարածք։ Էլեկտրոնային փոստ՝ 16034, հեռախոսային կոդ՝ 0185։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։ Նրա պատվին կառուցվել է Սան Ջորջիո եկեղեցին, որի ներսում պահվում են խաչակրաց արշավանքներից բերված մասունքները, իսկ եկեղեցու դիմացի հարթակից բացվում են շատ գեղեցիկ տեսարաններ։ Սան Ջորջոյի առաջին եկեղեցին կառուցվել է դեռևս 1154 թվականին՝ ռոմանական ոճով, 17-րդ դարում այն ամբողջությամբ վերակառուցվել է, ձեռք է բերել բարոկկո առանձնահատկություններ, սակայն Երկրորդ համաշխարհային պատերազմի ժամանակ այն ամբողջությամբ ավերվել է կործանիչ-ռմբակոծիչի կողմից նետված ռումբից։ 1950 թվականին եկեղեցին վերականգնվել է բնակիչների հաշվին՝ պատմական տեսքի ամբողջական պահպանմամբ, ներառյալ նույնիսկ կահույքի կտորները։
Պորտոֆինոյի գերեզմանատունը գտնվում է Սան Ջորջիո եկեղեցու տարածքում։

		
		
		
		
		
		


== Պատմություն ==
Ըստ Պլյինի Ավագի, Պորտոֆինոն հիմնադրվել է հռոմեացիների կողմից և անվանել են Պորտուս Դելֆինին, Portus Delphini{{ref-la}  (լատիներեն) - «Դելֆինների նավահանգիստ», քանի որ  մեծ թվով դելֆիններ էին ապրում  ափամերձ ջրերում։
Առաջին գրավոր տեղեկություններն ստացվել են Ադելգեյդ Բուրգունդսկի կողմից` 986 թվականին, ըստ որի մոտակա աբբայությունը բնակության վայրը տեղափոխվեց «Դելֆիններ նավահանգիստ»։
XX դարի 50 -ական թվականներին այս քաղաքի հիմնական եկամտի աղբյուր հանդիսանում էր բարձր հիմքերի վրա դրված տուրիզմը, չնայած մեծ էր նաև ձկնորսությամբ զբաղվողների թիվը։
Պորտոֆինոյի մասին է երգում Դալիդան` "Love in Portofino", այս երգը երգում է նաև Անդրեա Բոչելլին, նույնանուն երգ ունի նաև Ժաննա Ֆրիսկեն։


== Արտաքին հղումներ ==
Պաշտոնական կայք (իտալ.)
Ալիկուլաղ (Բուլանըխի գավառ)

Անվան այլ կիրառումների համար տե՛ս՝ Ալիկուլաղ (այլ կիրառումներ)Ալիկուլաղ, գյուղակ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Արածանիի աջակողմյան վտակներից մեկի ակունքում՝ Չարբոհարից 19 կմ արևելք։
XX դարի սկզբին ուներ 5 տուն բնակիչ։
Բնակիչների հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կելտական խաչ

Կելտական խաչ, հավասար ճառագայթներ և շրջանագիծ ունեցող խաչ։ Կելտական քրիստոնեությանը բնորոշ խորհրդանիշ է, չնայած որ ունի ավելի հին՝ հեթանոսական արմատներ։ Խորհրդանշում է արևը, օդը, երկիրը և ջուրը դրանց միասնությունը։ Ունի նաև ցիկլայնության և սահմանափակության իմաստ։


== Գրականություն ==
(անգլերեն) Werner Martin (1990)։ «On the Origins of the Form of the Irish High Cross»։ Gresta (Gesta, Vol. 29, No. 1) 29 (1): 98–110։ JSTOR 767104 
(անգլերեն) H. Richardson։ An introduction to Irish high crosses. 1990, ISBN 0-85342-941-3.
(անգլերեն) J. Romilly Allen։ Early Christian symbolism in Great Britain and Ireland before the thirteenth century. Whiting, London 1887. Neuauflage als The High Crosses of Ireland. Felinfach։ Llanerch 1992, ISBN 0-7661-9262-8.
(անգլերեն) Peter Harbison։ The high crosses of Ireland. Habelt, Bonn, 3 Baende, 1991.


== Արտաքին հղումներ ==
Լենինկա (գյուղ, Բերեզանկայի շրջան)

Անվան այլ կիրառումների համար տե՛ս՝ ԼենինկաԼենինկա (ուկրաիներեն՝ Ленінка), գյուղ Ուկրաինայի Նիկոլաևի մարզի Բերեզանկայի շրջանում։ Հիմնադրվել է 1925 թվականին։
2001 թվականի տվյալներով Լենինկա գյուղում բնակվում էր 504 մարդ։ Բնակավայրը զբաղեցնում է 0,392 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրանսհումանիզմ

Տրանսհումանիզմ (լատիներեն մասնիկներ ՝ trans ֊ անդր, homo-մարդ), հապավումը H+ կամ h+, բարոյա֊էթիկական և փիլիսոփայական ուսմունք, որը դիտարկում է տեխնիկական առաջընթացը որպես մարդ տեսակի հիմնային խնդիրների լուծման միջոց։ Նման խնդիրների ցանկում առանձնացվում են ՝ բոլոր տեսակի հիվանդությունները, տառապանքը, ծերացումը և նույնիսկ ֆիզիկական մահը։ Տրանսհումանիստները վերլուծում են նման տեխնոլոգիաների կիրառման հեռանկարները, ինչպես նաև դրանց հետ առնչվող հնարավորությունները և ռիսկերը։


== Եզրի առաջացումը ==
«Տրանսհումանիզմ» եզրն առաջին անգամ օգտագործվել է կենսաբան Ջուլիան Հաքսլիի կողմից, ով հանրահայտ գրող Օլդոս Հաքսլիի եղբայրն էր։ Իր 1927 թվականի «Կրոնը առանց հայտնությունների» հրատարակությունում, խոսելով տրանսհումանիզմի մասին, նա գրել է՝


== Պատմություն ==
Մերօրյա տրանսհումանիզմը դիտարկվում է որպես հումանիզմի գաղափարական շարունակությունը և կցորդը։ Իր ակունքներում ունենալով Լուսավորական շարժումը, տրանսհումանիզմը կարևորում է գիտությունը և քննադատական մտածողությունը` սոցիալական առաջընթացի խթանման գործում։ 18֊րդ դարի գերմանացի մեծագույն փիլիսոփա և առաջընթացի ջատագով Իմանուիլ Կանտը հավատում էր, որ առաջընթացը և բանականությունը ի զորու են հաղթահարել մարդկության դեմ ծանրացած բոլոր խնդիրները, ինչպիսիք էին հալածանքները, տգիտությունը, ավելորդ աշխատանքը, կամ նույնիսկ մարդու մահը։
Դարվինի էվոլյուցիոն տեսությունը ազդարարեց գիտական ֆիզիկալիզմի մի նոր պարադիգմի սկիզբ, որը հայտարարում էր, որ տեխնոլոգիաները կարող են բարելավել մարդու օրգանիզմի ֆիզիկական հատկությունները։ Իդնուստրիալ ազգերը, ինչպիսիք էին ԱՄՆ֊ն, Ավստարլիան, Ֆինլանդիան կամ Շվեդիան իրականացնում էին պետության կողմից ֆինանսավորվող եվգենիկայի ծրագրեր։ Երկրորդ համաշխարհային պատերազմից հետո, նման ծրագրերը դադարեցվում են, քանի որ դրանք ակամայից կապվում էին նացիստական գաղափարախոսության հետ։
Հետպատերազմյան շրջանում գրանցվող սոցիալական սրըթնաց փոփոխությունները սկսվում են առնչվել տիեզերագնացության, բժշկական և համակարգչային տեխնոլոգիաների բուռն զարգացման հետ։


== Ծանոթագրություններ ==
Աջալար

Աջալար, գյուղակ Արևմտյան Հայաստանում, Էրզրումի վիլայեթի Բասենի գավառակում։


== Բնակչություն ==
1909 թվականին 15 հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գուրդադուլ

Գուրդադուլ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 974 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (227101-227200)

Աստերոիդների ցանկ (227001-227100)  • Աստերոիդների ցանկ  • Աստերոիդների ցանկ (227201-227300)
 Աստերոիդների ցանկ (227001-227100)  • Աստերոիդների ցանկ  • Աստերոիդների ցանկ (227201-227300)
Յոախիմստալ (Բրանդենբուրգ)

Յոախիմստալ (գերմ.՝ Joachimsthal (Barnim)), կոմունա Գերմանիայում։ Տեղակայված է Բրանդենբուրգի տարածքում։
Մտնում է Բարնիմ նահանգի կազմի մեջ։ Բնակչությունը կազմում է 3303 մարդ (2010 թվականի դեկտեմբերի 31-ի տվյալներով)։ Տարածքը կազմում է 120.18 կմ2։ Պաշտոնական կոդը՝ 12 0 60 100։
Կոմունան ընդգրկված է 2 գյուղական համայնքների մեջ։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Խվոյնայա (քաղաքատիպ ավան, Խվոյնինսկի շրջան)

Խվոյնայա (ռուս.՝ Хвойная), քաղաքատիպ ավան Ռուսաստանի, Նովգորոդի մարզի Խվոյնինսկի շրջանի կազմում։
Բնակչությունը 2010 թվականին գրանցված տվյալներով կազմում էր 6396 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռևենգա դե Կամպոս

Ռևենգա դե Կամպոս (իսպ.՝ Revenga de Campos), բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլաի և Լեոն ինքնավար համայնքում)։ Մունիցիպալիտետը գտնվում է Տիեռա դե Կամպոս շրջանում։ Բնակչություը՝ 154 մարդ (2010 թվականի տվյալներով)։
Իլորաի

Իլորաի (իտալերեն՝ Illorai), կոմունա Իտալիայում, Սարդինիայի մարզում՝ Սասարի գավառում։
Բնակչությունը կազմում է 1121 մարդ (2008 թվականի տվյալներով), բնակչության խտությունը կազմում է 20 մարդ/կմ²։ Զբաղեցնում է 57 կմ² մակերես տարածք։
Փոստային ինդեքսն է՝ 7010։ Հեռախոսային կոդը՝ 079։
Բնակավայրի հովանավորը համարվում է սուրբ Սան Գավիոն։


== Ժողովրդագրություն ==
Բնակչության փոփոխություն։


== Համայնքի վարչակազմ ==
Հեռախոսահամար՝ 079 792407
Պաշտոնական կայք՝ http://www.comune.illorai.ss.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սախարովո (գյուղ, Պուտիվիլի շրջան)

Անվան այլ կիրառումների համար տե՛ս՝ Սախարովո (այլ կիրառումներ)Սախարովո (ուկրաիներեն՝ Сахарове), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Սախարովո գյուղում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտեքիո Մաջորե

Մոնտեքիո Մաջորե (իտալերեն՝ Montecchio Maggiore), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 20 730 մարդ (2008), բնակչության խտություն՝ 691 մարդ/կմ²։ Զբաղեցնում է 30 կմ² մակերես։ Փոստային ինդեքս 36075։ Հեռախոսային կոդ՝ 0444։
Բնակավայրի հովանավորն է սուրբ Վիտալի Միլանսկին։ Տոնը նշվում է ամեն տարի փետրվարի 2-ին։
Մոնտեքիո Մաջորե կոմունայում են գտնվում այսպես կոչված Ռոմեո և Ջուլիետ (իտալ.՝ Castelli di Romeo e Giulietta) ամրոցները, որոնք իրականում եղել են Սկալիգերի ամրոցները։ Ամրոցներն իրենց անունը ստացել են Լուիջի դա Պորտոյի ինքնակենսագրական աշխատանքի շնորհիվ երկու դժբախտ սիրահարների՝ Ռոմեոյի և Ջուլիետի մասին։ Իր հայրենի վիլլա դա Պորտոյի պատուհաններից բացվում է տեսարան դեպի հոյակապ ամրոցներ, որոնք հեղինակին ոգեշնչել են ստեղծել անհաշտ ընտանիքների մասին ստեղծագործության հիմնական հայեցակարգը։ Սիրային դրամայի սյուժեն հետագայում որդեգրել են Մատեո Բանդելոն, Ուիլյամ Շեքսպիրը և այլք։


== Հայտնի մարդիկ ==
Քրիստիան Մաջո (ծն. 11 փետրվարի 1982 թվական), ֆուտբոլիստ։


== Ծանոթագրություններ ==


== Արտաքին հղումներ ==
Բնակավայրի պաշտոնական կայքը (իտալ.)
Հղիության արհեստական ​​ընդհատման գործընթացը Ֆրանսիայում

Հղիության արհեստական ​​(կամավոր) ընդհատումը Ֆրանսիայում, արհեստական ​​աբորտ, որը կատարվում է կնոջ ցանկությամբ՝ բժշկական ցուցումների բացակայության դեպքում։ Առաջին անգամ դրա հնարավորությունը տրվել է 1975 թվականին Սիմոնա Վեյլի օրենքով։ Աբորտի իրավական հիմքը ներառված է «L.2211-1» հոդվածում և համապատասխանում է Ֆրանսիայի հանրային առողջության օրենսգրքին։


== Ֆրանսիայում գործող օրենսդրություն ==


=== Աբորտի ժամկետ ===
Ըստ օրենքի՝ կինը կարող է դիմել հղիության արհեստական ​​ընդհատման համար առաջին 12 շաբաթվա ընթացքում (14 մանկաբարձական շաբաթ)։
Բժշկական նկատառումներով աբորտը հնարավոր է հղիության ցանկացած փուլում, եթե մոր կյանքին վտանգ է սպառնում կամ եթե պտուղը լուրջ հիվանդություն ունի, որը հնարավոր չէ բուժել ախտորոշման պահին։


=== Ֆինանսավորում բժշկական ապահովագրության միջոցներից ===
Աբորտի հետ կապված բժշկական օգնության և հոսպիտալացման ծախսերը ֆինանսավորվում են բժշկական ապահովագրության միջոցնձրի կողմից 1983 թվականից։ Այս ծախսերի ամբողջական ծածկումը սահմանվել է 2013 թվականի մարտին, իսկ 2016 թվականի հունվարի 1-ից բոլոր լրացուցիչ ծախսերը (բժշկական խորհրդատվություն, անալիզներ, ուլտրաձայնային հետազոտություն և այլն) փոխհատուցվում են նաև առողջության ապահովագրության համակարգի կողմից։


=== Պայմաններ և ընթացակարգեր ===
Կինը և միայն ինքն է ազատ որոշում կայացնում, անկախ նրանից, չափահաս է թե ոչ։
Անչափահաս կինը կարող է առանց ծնողների համաձայնության դիմել հղիության արհեստական ​​ընդհատման, եթե նրան ուղեկցում է չափահաս մարդ։
Մինչև 2015 թվականը երկու բժշկական խորհրդատվությունը պարտադիր էր՝ 7-օրյա ընդմիջումով (նորից որոշման մասին մտածելու համար), որը կարող էր կրճատվել մինչև երկու օր, եթե հղիության ժամկետը մոտենար 12 շաբաթականին։
2015 թվականից երկու խորհրդակցությունները կարող են փոխարինվել մեկով։
Առաջին խորհրդակցության ժամանակ բժիշկը կլինիկական հետազոտություն է անցկացնում և հիվանդին տեղեկացնում աբորտի տարբեր մեթոդների, ռիսկերի և հետևանքների մասին։ Հղիությունն ընդհատելու ցանկություն հայտնած յուրաքանչյուր կնոջ առաջարկվում է հոգեբանական և սոցիալական զրույց ընտանեկան հոգեբանի հետ։ Այս խոսակցությունը պարտադիր է անչափահասների համար։
Հետագա խորհրդատվությունը տեղի է ունենում աբորտից 14-21 օր հետո։


== Աբորտների վիճակագրություն Ֆրանսիայում ==
Ամեն տարի Ֆրանսիայում մոտ 200 000 աբորտ է կատարվում։ 1975-1985 թվականներին աբորտների տեսակարար կշիռը ծնունդների նկատմամբ կազմել է մոտ 33%, ապա այն նվազել է և 2000-ական թվականներին մոտեցել է 25%-ի։ Ապօրինի աբորտները զգալի երևույթ էին մինչև 1995 թվականը, հետո դրանց թիվը նվազեց։ Հղիության արհեստական ​​ընդհատումների հաճախականությունը 19-25 տարեկան տարիքային խմբում ամենաբարձրն է։


== Ծանոթագրություններ ==
Պրոսկուրովկա (այլ կիրառումներ)

Պրոսկուրովկա, կարող է վերաբերել՝

Պրոսկուրովկա - գյուղ, Ուկրաինայի Խմելնիցկիի մարզի Յարմոլինի շրջանում
Պրոսկուրովկա - գյուղ, Ուկրաինայի Կիրովոգրադի մարզի Բոբրինեցի շրջանում
Մաղարա (Կանգալի գավառ)

Անվան այլ կիրառումների համար տե՛ս՝ Մաղարա (այլ կիրառումներ)Մաղարա, գյուղ Արևմտյան Հայաստանում, Սեբաստիայի վիլայեթի Ղանղալի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վերջին մասունքը (ֆիլմ)

Վերջին մասունքը (էստ․՝ Viimne reliikvia), պատմական-արկածային գեղարվեստական ֆիլմ։ Նկարահանվել է Էդուարդ Բոռնհյոեի «Կնյազ Գաբրիելը, կամ Սբ. Բրիջիտի մենաստանի վերջին օրերը» վեպի հիման վրա։ Եղել է վարձույթի առաջատար (2-րդ տեղ) 1971 թվականին․ ամբողջ Խորհրդային Միությունում վաճառվել է 44,9 մլն տոմս։


== Սյուժե ==
Ֆիլմի գործողությունները կատարվում են XVI դարում Էստոնիայում։ Ազնվական տներից մեկում մահանում է ծեր ասպետ Ռիստբիտերը։ Նա որդուն ժառանգություն էր թողել մի տուփ, որում պահպանվում են սուրբ Բրիջիտի մասունքները։ Մոտակա մենաստանի վանականները ձգտում են տիրանալ այդ տուփին, որպեսզի ավելացնեն իրենց մենաստանի փառքն ու շահույթը։ Երիտասարդ Ռիստբիտերը համաձայնում է մենաստանին հանձնել տուփը՝ պայմանով, որ իրեն կնության կտան Ագնես ֆոն Մյոննիկհուզենին, որ մենաստանի վանամոր զարմուհին էր։ Վանամայրը համաձայնում է։ Սակայն ձիերով զբոսանքի ժամանակ երիտասարդ Ռիստբիտերն ու Ագնեսը հանդիպում են Գաբրիելին, որ առաջին հայացքից սիրահարվում է Ագնեսին ու հետագայում սկսում է պայքարել նրա սիրուն արժանանալու համար։


== Դերերում ==
Ալեքսանդր Գոլոբորոդկո - Գաբրիել
Ինգրիդա Անդրինյա - Ագնես
Էլզա Ռադզինյա - վանամայր
Ռոլան Բիկով - Յոհաննեսի եղբայրը
Էվե Կիվի - Ուրսուլա
Ուլդիս Վազդիկս - Սիյմ
Ռայվո Տրասս - Հանս ֆոն Ռիսբիտեր
Պեետեր Յակոբի - Իվո
Կառլ Կալկուն - սուսերակիրների գլխավոր


== Նկարահանող անձնակազմ ==
Սցենարի հեղինակ - Առվո Վալտոն
Ռեժիսոր - Գրիգորի Կռոմանով
Օպերատոր - Յուրի Գարշնեկ
Նկարիչ - Ռեյն Ռամաատ
Կոմպոզիտորներ - Ունո Նայսոո, Տինու ՆայսոոՖիլմի նկարահանման աշխատանքներն անցկացվել են Էստոնիայում։ Նկարահանումների առավել հայտնի վայրերն են Տաեվասկոդան, Սուրբ Բրիգիտայի վանքը և Օտտենի ջրաղացը։


== Ծանոթագրություններ ==


== Արտաքին հղումներ ==
Ֆիլմի մասին academic.ru կայքում (ռուս.)
Կասաբլանկա (այլ կիրառումներ)

Կասաբլանկա (իսպ.՝ casa — տուն + իսպ.՝ blanca — սպիտակ).

Կասաբլանկա — քաղաք Մարոկկոյում։
Կասաբլանկա — քաղաք Չիլլիում։
«Կասաբլանկա» — 1942 թվականի, Մայքլ Քերթիսի ֆիլմ։
Կասաբլանկա — ուղեկցող կրողների ВМС տեսակ ԱՄՆ-ում։
Կասաբլանկա - բնակավայր Ուրուգվայի հարավարևելյան մասում, Պայսանդու դեպարտամենտում
Հերակլեսի սխրագործություններ

Հերակլեսի տասներկու սխրագործություններ կամ պարզապես Հերակլեսի սխրանքներ (հունարեն՝ Άθλοι του Ηρακλή), հին հունական առասպելական հերոս, Զևս աստծո և մահկանացու Ալկմենեի որդու՝ Հերակլեսի հաջորդական տասներկու սխրանքները, որոնք վերջինս կատարել է միկենյան արքա Էվրիսթևսի մոտ ծառայելու ժամանակ։ 
Առասպելական հերոսն այդ սխրագործությունները գործել է իր նախնինների հայրենիքում՝ Տիրինթոսում, տղամարդկային գեղեցկության և արեգակնային լույսի աստծո՝ ոսկեվարս Ապոլլոնի հրամանով։ Պիթայի բերանով Լետոյի որդին պատգամախոսեց, որ նա անմահության և աստվածային փառքի կհասնի այն ժամանակ, երբ Էվրիսթևսի հրամանով տասներկու սխրանքներ կատարի։ Մինչ այդ՝ Օրքոմենոսի Էրգինոս արքային սպանելուց հետո, Հերակլեսն ապրում էր յոթնադուռն Թեբեում։ Այնտեղ աստվածները նրան երեք չքնաղ որդի են ընծայում, սակայն Զևսի կինը՝ Հերա աստվածուհին, առաջվա պես ատելությամբ էր լցված շանթարձակ ամուսնու որդու նկատմամբ։ Դրա պատճառով էլ նա մի սոսկալի հիվանդություն տվեց Հերակլեսին և մոլեգնության պոռթկման պահին նա սպանեց իր և եղբոր՝ Իփիկլեսի բոլոր զավակներին և նրանց անշնչացած դիերը կրակը նետեց։ Սթափանալուց հետո առասպելական հերոսը գիտակցեց իր գործածի լրջությունը և վշտահար մտածեց Թեբեն լքելու մասին։ 
Հետագայում իր գործած մեղքերի թողությունը ստանալուց հետո Հերակլեսն ուղևորվում է դեպի սրբազան Դելփիք՝ Ապոլոն աստծո մոտ։ Այնտեղ էլ նա Ապոլոնից խորհուրդ վերցրեց և ճանապարհ բռնեց դեպի Էվրիսթևսի ապարանք։ Բնակություն հաստատելով Տիրինթոսում պարթևահասակ Հերակլեսը դարձավ թուլակազմ և երկչոտ արքայի ծառան։ Էվրիսթևսը վախենում էր Հերակլեսից և թույլ չէր տալիս, որպեսզի նա Միկենե մտնի։ Իր բոլոր հրամանները զորական արքան Հերակլեսին ուղղում էր բանբեր Կոպրեոսի միջոցով։
Արքայի հրամանով Հերակլեսը Նիմեայի լեռներում գուրզով սպանում է Նեմեյան առյուծին, հաջորդիվ՝ ստիպված է լինում կաշվազերծ անել օձակերպ մարմին և վիշապի ինը գլուխ ունեցող լեռնեյան հիդրային, դրանից հետո՝ Ստիմփալոս քաղաքն ու ամբողջ շրջակայքն ավերած պղնձաճանկ և երկաթակտուց վայրենի թռչուններին։ Չորրորդ սխրագործության ժամանակ Հերակլեսը Հիպերբորեյների երկրում ստիպված եղավ մարտնչել արտասովոր գեղեցկությամբ օժտված Կերինեյան եղջերուի դեմ, որին երկիր էր ուղարկել Արտեմիսը՝ մարդկանց պատժելու համար։ Պղնձոտն եղջերուի որսից հետո, որ մի ամբողջ տարի տևեց, Հերակլեսը երկար հանգիստ չունեցավ և հրաման ստացավ սպանել Էրիմանթոսյան վարազին։ Այդ սխրագործության ժամանակ հույն առասպելական հերոսը ոջ միայն հաղթանակում է Պսոփիս քաղաքն ամայացնող ահեղ վարազի նկատմամբ, այլ նաև ճակատամարտում է աշխարհաշարժ կենտավրոսների դեմ։ Վեցերորդ սխրանքի ժամանակ Հերակլեսը գործի դրեց իր ճարտար միտքը և մեկ օրվա ընթացքում մաքրեց Ավգիոս արքայի ախոռները հավերժական թվացող գոմաղբից, ապա՝ լքելով Հունաստանը հանգրվանեց Կրետեում՝ ուր և կարողացավ սանձել կրետեական ցուլին։


== Ծանոթագրություններ ==
Ազիզ Բուհադուզ

Ազիզ Բուհադուզ (մարտի 30, 1987(1987-03-30), Berkane, Oriental, Մարոկկո), մարոկկացի ֆուտբոլիստ, 2-րդ Բունդեսլիգլայի «Սանկտ Պաուլի» ակումբի և Մարոկկոյի հավաքականի հարձակվող։


== Ակումբային կարիերա ==
Բուհադուզը ծնվել է Մարոկկոյի Բերկան քաղաքում։ Երբ նա եղել է մեկ տարեկան․ նրա ընտանիքը տեղափոխվել է հարավային Հեսսենի Դիտցենբախ քաղաք, որտեղ նա սկսել է իր կարիերան «Դիտցենբախ» ակումբում։
Ըստ SpVgg Neu-Isenburg-ի՝ 2006 թվականին նա միացել է «Ֆրանկֆուրտ» ակումբին, որն այդ ժամանակ հանդես էր գալիս Հեսսենի Օբերլիգայում։ 2009 թվականի փետրվարին մեկուկես տարի ժամկետով վարձավճարային հիմունքներով տեղափոխվել է «Էրցգեբիրգե» ակումբ։
2011 թվականին Բուհադուզը միացել է «Վեհեն Վիսբադենին» ազատ տրանսֆերով։ Ակումբի կազմում իր առաջին գոլը խփել է «Օսնաբրյուկ» ակումբի դեմ խաղում։ 2012 թվականի ամռանը նա համաձայնել է դադարեցնել իր պայմանագիրը, որը նախատեսված էր մինչև 2013 թվականի վերջը։
2013 թվականի սեպտեմբերին Բուհադուզը տեղափոխվել է «Բայեր Լևերկուզենի» պահեստային կազմ «Վիկտորիա Քյոլնի» պայմանագրի ավարտից հետո։ Նա խփել է 24 գոլ «Արևմուտք» տարածաշրջանային լիգայի 27 խաղերում։
2014 թվականի մայիսի 5-ին նա երկու տարվա պայմանագիր է կնքել «Զանդհաուզենի» հետ։
2016 թվականի ապրիլին Բուհադուզը համաձայնել է երեք տարի ժամկետով պայմանագիր կնքել «Սանկտ Պաուլիի» հետ։


== Միջազգային կարիերա ==
Բուհադուզը ծնվել է Մարոկկոյում, սակայն մեծացել է Գերմանիայում, այդ պատճառով իրավունք ունի խաղալու այդ երկու երկրների ազգային հավաքականներում։ Մարոկկոյի ազգային հավաքականի կազմում իր նորամուտը կատարել է Ալբանիայի հետ ընկերական խաղում, որը կայացել է 2016 թվականի օգոստոսին և ավարտվել 0-0 հաշվով։ Մեկ ամիս հետո նա խփել է իր առաջին գոլը իր երկրի համար՝ աչքի ընկնելով Աֆրիկայի ազգերի գավաթի խաղարկության՝ Սան Տոմե և Պրինսիպիի դեմ խաղում։
2018 թվականի մայիսին ընդգրկվել է Մարոկկոյի հավաքականի կազմում (23 խաղացող)՝ մասնակցելու Ռուսաստանում կայանալիք 2018 թվականի աշխարհի առաջնությանը։ Նա խփել է ինքնագոլ Իրանի դեմ խաղում, որն ավարտվել է Մարոկկոյի պարտությամբ։


== Կարիերայի վիճակագրություն ==


=== Միջազգային ===

2018 թվականի հունիսի 15-ի դրությամբ


=== Միջազգային գոլեր ===
Մարոկկոյի հավաքականի կազմում խփած գոլերը և արդյունքները։


== Ծանոթագրություններ ==


== Արտաքին հղումներ ==
Ազիզ Բուհադուզի էջը fussballdaten.de կայքում (գերմ․)
Ազիզ Բուհադուզի էջը WorldFootball.net կայքում
Ֆուտբոլիստի էջը soccerway.com կայքում(անգլ.)
Աստերոիդների ցանկ (295401-295500)

Աստերոիդների ցանկ (295301-295400)  • Աստերոիդների ցանկ  • Աստերոիդների ցանկ (295501-295600)
 Աստերոիդների ցանկ (295301-295400)  • Աստերոիդների ցանկ  • Աստերոիդների ցանկ (295501-295600)
Ուոբաշա շրջան (Մինեսոտա)

Ուոբաշա շրջան (անգլ.՝ Wabasha County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,360 կմ² է, բնակչությունը՝ 21,610 մարդ (2000 թ. տվյալներով)։ Շրջկենտրոնն է Ուոբաշա բնակավայրը։ Կազմավորվել է 1849 թ.։